# מריה בקלובה

מריה בקלובה
Мария Бакалова|  |
|
לידה |
4 ביוני 1996 (בת 30) בורגס, בולגריה  |
|
שם לידה | Maria Valcheva Bakalova  |
|
מדינה |
בולגריה  |
|
השכלה | Krastyo Sarafov National Academy for Theatre and Film Arts  |
|
תקופת פעילות |
מ-2015 |
| **פרופיל ב-IMDb** |
|   |

**מריה ואלצ'בה בקלובה** (בבולגרית: **Мария Бакалова**. היגוי: **mɐˈrijɐ bɐˈkaɫovɐ**; נולדה ב-4 ביוני 1996) היא שחקנית קולנוע בולגריה, אשר התפרסמה בזכות תפקידה בתור טוטר סגדייב בסרט "בוראט 2" משנת 2020; על הופעתה בסרט, היא קיבלה מועמדות לפרס אוסקר לשחקנית המשנה הטובה ביותר, לפרס גלובוס הזהב ולפרס באפט"א לשחקנית הטובה ביותר בתפקיד משנה.

## ילדות

בקלובה נולדה בבורגס, בולגריה, בתם היחידה של רומינה בקלובה ושל ואלצ'ו בקלוב. היא החלה בשיעורי שירה ובנגינה על חליל כשהייתה בת שש. היא למדה במגמת תיאטרון דרמטי בבית הספר הלאומי לאמנויות בעיר בורגס. לאחר מכן, היא עברה להתגורר בסופיה שם החלה לימודי קולנוע באקדמיה הלאומית לאמנויות התיאטרון והקולנוע, וסיימה את לימודיה בשנת 2019.

## קריירת משחק

בקלובה החלה את הקריירה שלה במשחק בסרטים בולגריים: בשנת 2018 שיחקה בסרט Transgression וב 2020 בסרט Last Call'.

התפקיד בזכותו פרצה הוא דמותה של טוטר סגדייב, בסרט ההמשך ל"בוראט: רוצה לומד תרבות אמריקה בשביל נהדרת קזחסטן - בוראט 2 (סרט המשך לבוראט: העברת שוחד עצום לשלטון אמריקני לרווחת קזחסטן בעבר אומה מופלאה). בסרט בקלובה מגלמת את טוטר, שהיא ביתו של הכתב הבדיוני הקזחי בוראט סגדייב. בקלובה נבחרה מבין יותר מ-600 שחקניות בעקבות אודישן שבו הפגינה יכולת אלתור מרשימה. המבקרים שיבחו את הופעתה של בקלובה בסרט, ומאט פאולר מ-*IGN* טען ש"הממצא הפנטסטי של הסרט, מריה בקלובה, שנותנת פייט לדמות של סשה ברון כהן, הוא הדבר שרוב האנשים ידברו עליו בעקבות הסרט הזה". מבקר הקולנוע של *לוס אנג'לס טיימס*, ג'סטין צ'אנג, תיאר את הופעתה של בקלובה כ"מדהימה", והילל את הדרך בה היא מציגה את המסע שעוברת הדמות אותה היא מגלמת: "באנרגיה מטורפת ושכנוע נוגע ללב". החל מאוקטובר 2020, סשה ברון כהן מנסה לגרום לכך שבקלובה תהיה מועמדת לפרס האוסקר במסגרת טקס פרסי האוסקר ה-93 בשנת 2021.

בשנת 2022 ישבה בקלובה בראש ועדה לבחירת הסרט הבולגרי שיועמד לפרס אוסקר לסרט הזר הטוב ביותר, בטקס פרסי אוסקר ה-95.

## פילמוגרפיה חלקית

### קולנוע

| שנה | סרט | תפקיד | הערות |
| --- | --- | --- | --- |
| 2017 | *XIIa* | מילנה |  |
| 2018 | *Transgression* | יאנה |  |
| 2019 | *The Father* | ולנטינה הצעירה |  |
| 2020 | *Last Call* | אלכסנדרה |  |
| בוראט 2 | טוטר סגדייב | מועמדת פרס אוסקר לשחקנית המשנה הטובה ביותר (2020)
מועמדת פרס גלובוס הזהב לשחקנית הטובה ביותר - סרט קומדיה או מוזיקלי (2020)
מועמדת פרס באפט"א לשחקנית הטובה ביותר בתפקיד משנה (2020)
מועמדת פרס גילדת שחקני המסך לשחקנית המשנה הטובה ביותר (אנ') (2020) |
| 2021 | *Women Do Cry* | סוניה |  |
| 2022 | משחקי רצח (אנ') | בי |  |
| הקפסולה | אניקה |  |
| *The Honeymoon* | שרה |  |
| 2023 | שומרי הגלקסיה: חלק 3 | קוסמו כלב החלל (אנ') |  |
| *Fairyland* | פולט |  |
| 2024 | הקרב על הפופ-טארט | ראדה |  |
| המתמחה | איוונה טראמפ |  |
| לוחמות ללא גבול (אנ') | "הפצצה" |  |
| 2025 | לא רעים בכלל 2 | פיג טייל | דיבוב |
| *O Horizon* | אבי |  |
| *Electra* | פרנצ'סקה |  |
| 2026 | *Mayday* | אנה אוסטינוב |  |
| TBA | *Triumph* | סלאבה פלאטניקובה | גם מפיקה |
| *BirdsEye* |  |  |
| *Branded* | לילי |  |

### טלוויזיה

| שנה | סדרה | תפקיד | הערות |
| --- | --- | --- | --- |
| 2015 | *Tipichno* | מריה | סדרת רשת; 3 פרקים |
| 2022 | שומרי הגלקסיה בספיישל חג המולד | קוסמו כלב החלל (אנ') | ספיישל של דיסני+ |
| 2024–2025 | Creature Commandos | הנסיכה אילנה רוסטוביץ' | דיבוב; 7 פרקים |

### קישורים חיצוניים

 מדיה וקבצים בנושא **מריה בקלובה** בוויקישיתוף
* מריה בקלובה במסד הנתונים IMDb

* מריה בקלובה, ברשת החברתית פייסבוק
* מריה בקלובה, ברשת החברתית X (טוויטר)
* מריה בקלובה, ברשת החברתית אינסטגרם
* מריה בקלובה, במסד הנתונים הקולנועיים IMDb (באנגלית)
* מריה בקלובה, באתר AllMovie (באנגלית)
* מריה בקלובה, באתר Rotten Tomatoes (באנגלית)
* מריה בקלובה, באתר Metacritic (באנגלית)
* מריה בקלובה, במסד הנתונים הקולנועיים KinoPoisk (ברוסית)
* מריה בקלובה, באתר סאונדקלאוד (באנגלית)

## הערות שוליים